РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/281-13

10. јул 2013. године

Б е о г р а д

З А П И С Н И К

48. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 10. ЈУЛА 2013. ГОДИНЕ

 Седница Одбора је почела у 10,35 часова.

 Седницом је председавала Весна Ковач, председница Одбора.

 Поред председнице Одбора, седници су присуствовали чланови Одбора: Зоран Антић, Радмило Костић, Душица Николић, Золтан Пек, Aлександар Сенић, Драган Томић и Момо Чолаковић и заменици чланова Одбора: Катица Вијук (уместо Верољуба Арсића), Радослав Комленовић (уместо Војислава Вујића), Мирко Чикириз (уместо Жике Гојковића), Иван Јовановић (уместо мр Божидара Ђелића), Дејан Раденковић (уместо Зорана Касаловића) и др Владимир Маринковић (уместо др Милорада Мијатовића).

 Седници нису присуствовали чланови Одбора: Бојан Ђурић, Радојко Обрадовић и Ђорђе Стојшић, др Милорад Мијатовић, Зоран Касаловић, мр Божидар Ђелић, Жика Гојковић и Војислав Вујић.

 Седници је присуствовао и Бошко Ристић, заменик члана Одбора Александра Сенића.

 Седници је присуствовао народни посланик Зоран Бабић, који није члан Одбора.

 На позив председнице Одбора, седници су присуствовали: Љубиша Милосављевић, државни секретар у Министарству финансија и привреде; Златко Миликић, помоћник министра финансија и привреде; Ивана Магдић, Сања Јефтовић, начелник, Бранка Ђорђевић и Драган Бабић, представници Министарства финансија и привреде.

Одбор је прихватио предлог председнице Одборa да се измени редослед тачака предложеног дневног реда, тако да прва тачка буде последња тачка дневног реда.

Одбор је, затим, једногласно утврдио следећи

Д н е в н и р е д

1. РазматрањеПредлога закона орачуноводству, у појединостима;

2. РазматрањеПредлога закона оревизији, у појединостима;

3. Разматрање Предлога закона о факторингу, у појединостима; и

4. Разматрање Предлога закона о преузимању обавеза Јавног предузећа „Путеви Србије” према привредним друштвима по основу неизмирених обавеза и претварању тих обавеза у јавни дуг Републике Србије, у појединостима.

**Прва тачка дневног реда**-Разматрање Предлога закона о рачуноводству, у појединостима

Приликом разматрања амандма на члан 6. Предлога закона о рачуноводству, седница Одбора је прекинута у 11,25 часова, а настављена у 11,45 часова.

 Наставком седнице је председавала Весна Ковач, председница Одбора.

 Поред председнице, наставку седнице присуствовали су чланови Одбора: Зоран Антић, Радмило Костић, Александар Сенић, Драган Томић и Момо Чолаковић и заменици чланова Одбора: Катица Вијук (уместо Верољуба Арсића), Мирко Чикириз (уместо Жике Гојковића), Иван Јовановић (уместо мр Божидара Ђелића) и Дејан Раденковић (уместо Зорана Касаловића).

 Наставку седнице нису присуствовали чланови Одбора: Верољуб Арсић, Војислав Вујић, Жика Гојковић, мр Божидар Ђелић, Бојан Ђурић, Зоран Касаловић, др Милорад Мијатовић, Душица Николић, Радојко Обрадовић, Золтан Пек и Ђорђе Стојшић.

 Наставку седнице присуствовао је и Бошко Ристић, заменик члана Одбора Александра Сенића.

У дискусији су учествовали: Зоран Антић, Весна Ковач, Златко Миликић, Драган Томић, Иван Јовановић, Љубиша Милосављевић и Александар Сенић.

Одбор је поднео Народној скупштини следећи

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона орачуноводству.

I

Oдбор је једногласно одлучио да предложи Народној скупштини да одбијеследеће амандмане:

- на члан 3. који су заједно поднели нaродни посланици Горица Гајић, Душица Морчев и Бојана Божанић;

- на члан 6. који су заједно поднели нaродни посланици Душица Морчев и Бојана Божанић;

- на члан 6. који је поднела нaродни посланик Горица Гајић;

- на члан 14. који су заједно поднели нaродни посланици Горица Гајић, Душица Морчев и Бојана Божанић;

- на члан 15. који су заједно поднели нaродни посланици Горица Гајић, Душица Морчев и Бојана Божанић;

- на члан 22. који су заједно поднели нaродни посланици Душица Морчев и Бојана Божанић;

- на члан 22. и наслов изнад члана 22. који је поднела нaродни посланик Горица Гајић;

- на члан 28. који су заједно поднели нaродни посланици Горица Гајић, Душица Морчев и Бојана Божанић;

- на члан 29. који су заједно поднели нaродни посланици Горица Гајић, Душица Морчев и Бојана Божанић;

- на члан 33. који су заједно поднели нaродни посланици Горица Гајић, Душица Морчев и Бојана Божанић;

- на члан 42. и наслов изнад члана 42. који су заједно поднели нaродни посланици Горица Гајић, Душица Морчев и Бојана Божанић;

- на члан 43. и наслов изнад члана 43. који су заједно поднели нaродни посланици Горица Гајић, Душица Морчев и Бојана Божанић;

- на члан 44. и наслов изнад члана 44. који су заједно поднели нaродни посланици Горица Гајић, Душица Морчев и Бојана Божанић;

- на члан 46. који су заједно поднели нaродни посланици Горица Гајић, Душица Морчев и Бојана Божанић;

- на члан 48. и наслов изнад члана 48. који су заједно поднели нaродни посланици Горица Гајић, Душица Морчев и Бојана Божанић.

II

 На основу члана 157. став 6. и члана 161. став 1. Пословника Народне скупштине, Одбор је поднео је амандмане на Предлог закона о рачуноводству, и то на: чл. 6, 12, 38, 39, наслов изнад члана 40 и на члан 40, члан 41, амандман којим се после члана 51. додаје нови чл. 51а са поднасловом изнад тог члана, као и на члан 33. ст. 1 - 6, члан 34. ст. 1. и 2, члан 35. ст. 1, 2. и 6, члан 36. ст. 1 - 4, члан 37. став 3. и члан 46. став 1. тачка 20), којим се реч „Агенција“ у различитим падежима замењује речима „Народна банка Србије“ у одговарајућем падежу, које је Одбор прихватио већином гласова (шест за, три против и један уздржан)

Амандмани Одбора гласе:

А М А Н Д М А Н I

 У члану 6. став. 10. речи: ,,Агенцији за привредне регистре (у даљем тексту: Агенција)“, замењују се речима ,,Народној банци Србије“.

 У ставу 11. реч ,,Агенција“, на оба места, замењује се речима ,,Народне банке Србије“.

О б р а з л о ж е њ е

Разлог за подношење овог амандмана је измена надлежне институције за обављање појединих послова који су предвиђени Предлогом закона. Наиме, овим амандманом обезбеђује се да послове који су Предлогом закона поверени Агенцији обавља Народна банка Србије, која је, иначе, те послове обављала до 31. децембра 2009. године. Имајући у виду да, у складу са законом, Народна банка Србије има функцију да утврђује и спроводи активности и мере ради очувања и јачања стабилности финансијског система и то на такав начин да не доведе у питање остваривање основног циља – постизање и одржавање стабилности цена, предложена је наведена измена. На овај начин, тј. да послове финансијског извештавања и бонитета обавља Народна банка Србије постиже се обједињавање финансијских података ради сагледавања привредних и монетарних кретања у Републици, анализе финансијског положаја и успешности пословања привредних субјеката а самим тим и ради процене ризика њиховог пословања, а нарочито финансијских институција над којима Народна банка Србије врши надзорну, односно контролну функцију (као што је то урађено у Белгији). Све ово би обезбедило централизовање финансијских информација у независној институцији као што је Народна банка Србије, која би обављањем послова који произлазе из предложеног закона створила предуслове за смањење ризика на финансијском и тржишту капитала у земљи. Тиме би се обезбедиле поуздане и свеобухватне информације које би пружиле већу заштиту инвеститорима, кредиторима, као и самој држави. У прилог оваквом предлогу указује се на то да је Агенција за привредне регистре основана за вођење статусних и уговорних регистара, што значи да привредни субјекти регистрацијом стичу одређена статусна или уговорна права која даље користе у правном промету земље, док се „регистрацијом“ њихових финансијских извештаја обезбеђује увид у њихово пословање али не обезбеђује остваривање одређених права. Стварањем централне базе финансијских података у Народној банци Србије обезбедили би се предуслови за развој послова рејтинга, односно процене ризика пословања, на начин како је то урађено нпр. у Француској и Немачкој. Прихватањем оваквог решења створиће се услови да се у земљи примене искуства и стандарди централних банака земаља Европске уније у овој области, а нарочито у делу смањења ризика пословања чиме се обезбеђује боља заштита потрошача, инвеститора и кредитора.

А М А Н Д М А Н II

У члану 12. став 7. реч ,,Агенције“ замењује се речима ,,Агенције за привредне регистре“.

О б р а з л о ж е њ е

Амандманом се врши правно – језичка редакција, имајући у виду да се, у случају прихватања амандмана I и II Одбора, у члану 12. став 7. Предлога закона први пут помиње Агенција за привредне регистре због чега је неопходно навести пун назив Агенције.

А М А Н Д М А Н III

У члану 33. ст. 1 - 6, члану 34. ст. 1. и 2, члану 35. ст. 1, 2. и 6, члану 36. ст. 1 - 4, члану 37. став 3. и члану 46. став 1. тачка 20), реч „Агенција“ у различитим падежима замењује се речима „Народна банка Србије“ у одговарајућем падежу.

О б р а з л о ж е њ е

Предложеним амандманом врши се правно-језичка редакција текста Предлога закона као последица прихватања амандмана Одбора на члан 6. став 10. Предлога закона. Наиме, овим амандманом обезбеђује се да послове пријема и обраде финансијских извештаја и вођења Регистра финансијских извештаја, који су Предлогом закона поверени Агенцији за привредне регистре, обавља Народна банка Србије у складу са предложеним решењем. Стварањем централне базе финансијских података у Народној банци Србије обезбедили би се предуслови за развој послова рејтинга, односно процене ризика пословања, чиме се обезбеђује боља заштита потрошача, инвеститора и кредитора.

А М А Н Д М А Н IV

У члану 38. став 2. брише се.

У ст. 1, 3. и 4. реч ,,Агенција“ замењује се речима „Народна банка Србије“.

О б р а з л о ж е њ е

Предложеним амандманом врши се усклађивање са решењем по коме Народна банка Србије води Регистар финансијских извештаја, у складу са прописима Народне банке Србије.

 А М А Н Д М А Н V

Члан 39. мења се и гласи:

„Члан 39.

Ближе услове и начин пријема и провере испуњености услова за јавно објављивање финансијских извештаја и документације из чл. 33. и 34. овог закона, вођења Регистра финансијских извештаја, прибављање података које Народној банци Србије достављају други надлежни органи и правна лица и предузетници, као и пружања услуга из Регистра финансијских извештаја, прописује Народна банка Србије.“

О б р а з л о ж е њ е

Овим амандманом врши се усклађивање са решењем којим је предложено да Народна банка Србије води Регистар финансијских извештаја, у складу са законом и прописима Народне банке Србије.

А М А Н Д М А Н VI

Наслов изнад члана 40. и члан 40, мењају се и гласе:

„Накнаде за објављивање финансијских извештаја

и за давање података из Регистра финансијских извештаја

 Члан 40.

Накнаде за објављивање финансијских извештаја и документације из чл. 33. и 34. овог закона, као и за давање података и пружање других услуга из Регистра финансијских извештаја, утврђује Народна банка Србије.“

О б р а з л о ж е њ е

Предложеним амандманом врши се усклађивање са решењем по коме Народна банка Србије води Регистар финансијских извештаја, у складу са прописима Народне банке Србије.

А М А Н Д М А Н VII

У члану 41. став 1. брише се.

У ст. 2, 3. и 4. реч ,,Агенција“ замењује се речима „Народна банка Србије“.

О б р а з л о ж е њ е

Предложеним амандманом врши се усклађивање са решењем по коме Народна банка Србије води Регистар финансијских извештаја, те ће с тим у вези да врши и размену основних података (величина, капитал, укупна средства исл.) из тог регистра, у складу са споразумом који ће закључити са Агенцијом за привредне регистре.

А М А Н Д М А Н VIII

У поглављу XIII ПРЕЛАЗНЕ И ЗАВРШНЕ ОДРЕДБЕ, после члана 51. додаје се нови члан 51а са поднасловом изнад тог члана који гласи:

,,Преузимање предмета, документације и запослених у Народну банку Србије

Члан 51а

Народна банка Србије преузеће од 1. новембра 2013. године предмете, документацију, архиву, базе података, средства за рад, потребан број запослених, као и део информационих система и неопходну информатичко технолошку опрему, које је Агенција за привредне регистре користила за обављање послова пријема и обраде финансијских извештаја и вођења Регистра финансијских извештаја.

Агенција за привредне регистре и Народна банка Србије споразумом ће ближе уредити питања преузимања из става 1. овог члана.

Послове пријема и обраде финансијских извештаја, вођење Регистра финансијских извештаја и друге послове из чл. 30. и 31. Закона о рачуноводству и ревизији (,,Службени гласник“, бр. 46/06, 111/09 и 99/11 - др. закон) до 31. октобра 2013. године обављаће Агенција за привредне регистре, а од 1. новембра 2013. године Народна банка Србије.

Досадашњи чл. 52. и 53. постају чл. 53. и 54.“

О б р а з л о ж е њ е

Предложеним амандманом врши се усклађивање са решењем по коме ће Народна банка Србије уместо Агенције за привредне регистре обављати послове предвиђене овим законом, те се предложеним чланом обезбеђује преузимање послова и запослених у Народну банку Србије из Агенције и то до рока којим ће се обезбедити обрада свих врста финансијских извештаја за 2012. годину у Агенцији, као и пренос ових послова и база података уз минималне ризике а на начин којим ће се омогућити континуитет обављања ових послова у Народној банци Србије. Такође, Народна банка Србије донеће неопходна подзаконска акта у роковима утврђеним овим законом.

 За известиоца Одбора на седници Народне скупштине одређена је Весна Ковач, председник Одбора.

**Друга тачка дневног реда** - Разматрање Предлога закона о ревизији, у појединостима

Одбор је поднео Народној скупштини следећи

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона оревизији.

 Oдбор је једногласно одлучио да предложи Народној скупштини да одбијеследеће амандмане:

- на члан 2. који су заједно поднели нaродни посланици Бојан Костреш, Ђорђе Стојшић, Олена Папуга, Карољ Чизик и Драган Андрић;

- на члан 3. који су заједно поднели нaродни посланици Горица Гајић, Душица Морчев и Бојана Божанић;

- на члан 6. који су заједно поднели нaродни посланици Горица Гајић, Душица Морчев и Бојана Божанић;

- на члан 21. који су заједно поднели нaродни посланици Горица Гајић, Душица Морчев и Бојана Божанић;

- на члан 110. који су заједно поднели нaродни посланици Горица Гајић, Душица Морчев и Бојана Божанић.

 За известиоца Одбора на седници Народне скупштине одређена је Весна Ковач, председник Одбора.

**Трећа тачка дневног реда** - Разматрање Предлога закона о факторингу, у појединостима

 У дискусији су учествовали: Бошко Ристић, Весна Ковач, Златко Миликић и Дејан Раденковић.

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о факторингу.

 Oдбор је једногласно одлучио да предложи Народној скупштини да одбијеследеће амандмане:

- на члан 2. који су заједно поднели нaродни посланици Бојана Божанић и Душица Морчев;

- на члан 2. који су заједно поднели нaродни посланици Горица Гајић, Мирослав Петковић и Милица Радовић;

- на члан 3. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 6. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 7. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 12. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 16. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 17. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 19. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 20. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 24. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 26. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 28. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 29. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић;

- на члан 35. који су заједно поднели нaродни посланици Горица Гајић, Душица Морчев, Бојана Божанић, Мирослав Петковић и Милица Радовић.

 За известиоца Одбора на седници Народне скупштине одређена је Весна Ковач, председник Одбора.

**Четврта тачка дневног реда** - Разматрање Предлога закона о преузимању обавеза Јавног предузећа „Путеви Србије” према привредним друштвима по основу неизмирених обавеза и претварању тих обавеза у јавни дуг Републике Србије, у појединостима

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона опреузимању обавеза Јавног предузећа „Путеви Србије” према привредним друштвима по основу неизмирених обавеза и претварању тих обавеза у јавни дуг Републике Србије.

 Oдбор је једногласно одлучио да предложи Народној скупштини да одбијеследеће амандмане:

- на члан 1. који су заједно поднели нaродни посланици Јудита Поповић, Радмила Геров, Бојан Ђурић и Кенан Хајдаревић;

- на члан 2. који су заједно поднели нaродни посланици Јудита Поповић, Радмила Геров, Бојан Ђурић и Кенан Хајдаревић;

- на члан 2. који су заједно поднели нaродни посланици Мирослав Петковић и Милица Радовић;

- на члан 3. који су заједно поднели нaродни посланици Јудита Поповић, Радмила Геров, Бојан Ђурић и Кенан Хајдаревић;

- на члан 4. који су заједно поднели нaродни посланици Јудита Поповић, Радмила Геров, Бојан Ђурић и Кенан Хајдаревић;

- на члан 5. који су у истоветном тексту поднели заједно нaродни посланици Мирослав Петковић и Милица Радовић и заједно нaродни посланици Јудита Поповић, Радмила Геров, Бојан Ђурић и Кенан Хајдаревић;

- на члан 6. који су заједно поднели нaродни посланици Јудита Поповић, Радмила Геров, Бојан Ђурић и Кенан Хајдаревић;

- на члан 7. који су заједно поднели нaродни посланици Јудита Поповић, Радмила Геров, Бојан Ђурић и Кенан Хајдаревић.

 За известиоца Одбора на седници Народне скупштине одређена је Весна Ковач, председник Одбора.

 Препис тонског снимка 48. седнице Одбора чини саставни део овог записника.

 Седница Одбора је закључена у 12,05 часова.

ЗА СЕКРЕТАРА ОДБОРА ПРЕДСЕДНИК ОДБОРА

 Биљана Илић Весна Ковач